CELEX: 62010CN0453
Language: lt
Date: 2010-09-16 00:00:00
Title: Byla C-453/10: 2010 m. rugsėjo 16 d. Okresný súd Prešov (Slovakijos Respublika) pateiktas prašymas priimti prejudicinį sprendimą byloje Jana Pereničová, Vladislav Perenič prieš S.O.S. financ, spol. sro

4.12.2010   
            
            
               LT
            
            
               Europos Sąjungos oficialusis leidinys
            
            
               C 328/15
            
         2010 m. rugsėjo 16 d.Okresný súd Prešov (Slovakijos Respublika) pateiktas prašymas priimti prejudicinį sprendimą byloje Jana Pereničová, Vladislav Perenič prieš S.O.S. financ, spol. sro
   
   (Byla C-453/10)
   ()
   2010/C 328/28
   Proceso kalba: slovakų
   
      Prašymą priimti prejudicinį sprendimą pateikęs teismas
   
   
      Okresný súd Prešov
   
   
      Šalys pagrindinėje byloje
   
   
      Ieškovai: Jana Pereničová, Vladislav Perenič
   
      Atsakovė: S.O.S. financ, spol. sro
   
      Prejudiciniai klausimai
   
   
               1.
            
            
               Ar vartotojų apsauga pagal 1993 m. balandžio 5 d. Tarybos direktyvos 93/13/EEB (1) dėl nesąžiningų sąlygų sutartyse su vartotojais 6 straipsnio 1 dalį reiškia, kad, kai yra nustatomos nesąžiningos sutarties sąlygos, visa sutartis nėra privaloma vartotojui, jei tai yra palankiau jam?
            
         
               2.
            
            
               Ar nesąžiningą komercinę veiklą 2005 m. gegužės 11 d. Europos Parlamento ir Tarybos direktyvos 2005/29/EB (2) dėl nesąžiningos įmonių komercinės veiklos vartotojų atžvilgiu vidaus rinkoje ir iš dalies keičiančios Tarybos direktyvą 84/450/EEB, Europos Parlamento ir Tarybos direktyvas 97/7/EB, 98/27/EB bei 2002/65/EB ir Europos Parlamento ir Tarybos reglamentą (EB) Nr. 2006/2004 prasme apibūdinantys kriterijai leidžia tvirtinti, kad, kai ūkio subjektas sutartyje nurodo mažesnę bendros kredito kainos metinę normą (BKKMN) nei iš tikrųjų yra, toks ūkio subjekto elgesys vartotojo atžvilgiu yra nesąžininga komercinė veikla? Ar tuo atveju, kai nustatoma nesąžininga komercinė veikla, remiantis Direktyva 2005/29/EB galima tvirtinti, kad tai turi poveikį kredito sutarties galiojimui ir (Direktyvos 93/13) 4 straipsnio 1 dalyje bei 6 straipsnio 1 dalyje numatyto tikslo įgyvendinimui, jei sutarties panaikinimas yra palankesnis vartotojui?
            
         
      (1)  OL L 112, p. 29.
   
      (2)  OL L 149, p. 22.